**PODMIENKY ÚCASTI NA FUTBALVOM CAMPE**

vydané

**Poskytovateľom:**

Obchodné meno: Work.Fit.Culture. s.r.o.

Sídlo: Staré Grunty 26C 841 04 Bratislava - mestská časť Karlova Ves

IČO: 43977511

Registrácia: Obchodný register Mestského súdu Bratislava III, oddiel: Sro, vložka č. 129858/B

Zastúpený: Mgr. Juraj Melicháč

e-mail: kempmladelevy@gmail.com

telefón: +421 905 244 423

(ďalej ako „**Poskytovateľ**“)

(ďalej ako „**Podmienky**“)

**I.**

**Preambula**

1. Poskytovateľ organizuje detský futbalový camp (ďalej ako „**Podujatie**“). Rodič ako užívateľ Podujatia má záujem prihlásiť na Podujatie svoje dieťa v súlade s týmito Podmienkami.

2. Dátum konania Podujatia je od **14.07.2025** do **18.07.2025**.

3. Miestom konania Podujatia je: Futbalová aréna Korňa, [Žilovci, 023 21 Korňa](https://www.google.com/maps/place/data=!4m2!3m1!1s0x47146e7b5f2fa8c1:0x7e2c386dd0aae7b1?sa=X&ved=1t:8290&ictx=111).

**II.**

**Povinnosti Rodiča**

1. Rodič je povinný:

- zaplatiť Poskytovateľovi stanovenú cenu za účasť dieťaťa na Podujatí,

- odovzdať Poskytovateľovi podpísané a vyplnené „*Čestné vyhlásenie zákonného zástupcu o zdravotnej spôsobilosti dieťaťa*“, spolu s kópiou preukazu poistenca dieťaťa,

- priviesť dieťa na stanovené miesto v určený čas,

- pri návrate z Podujatia (prípadne iná dospelá osoba písomne poverená rodičom) prevziať dieťa osobne (bez ohľadu na vek dieťaťa),

- informovať Poskytovateľa o ochoreniach dieťaťa (najmä alergie a stravovacie problémy),

- informovať Poskytovateľa o liekoch ktoré dieťa užíva a tieto lieky Poskytovateľovi odovzdať pred účasťou dieťaťa na Podujatí,

- odovzdať Poskytovateľovi vyplnenú a podpísanú prílohu „*Súhlas so spracovávaním osobných údajov dieťaťa a zverejnením fotografií*“,

- v prípade potreby si dieťa neodkladne vyzdvihnúť z Podujatia osobne, prípadne na tento účel zabezpečiť splnomocnenú osobu.

**III.**

**Práva Rodiča**

1. Rodič má právo:

- vyžadovať poskytnutie objednaných a zaplatených služieb v dohodnutom rozsahu a kvalite,

- ak je to nutné, tak najneskôr 5 dní pred nástupom dieťaťa na Podujatie oznámiť Poskytovateľovi, že sa Podujatia namiesto prihláseného dieťaťa zúčastní iné dieťa ako náhradník,

- neudeliť súhlas na spracovávanie osobných údajov, prípadne obmedziť rozsah spracovávaných údajov o svojom dieťati.

**IV.**

**Povinnosti Poskytovateľa**

1. Poskytovateľ je povinný:

- poskytnúť rodičovi všetky dostupné informácie o podrobnostiach Podujatia,

- informovať o mieste a hodine stretnutia a spoločného odchodu na Podujatie,

- v priebehu Podujatia riadne a kvalitne poskytovať dohodnuté služby,

- v prípade prekážok brániacich Poskytovateľovi poskytnúť dohodnuté služby, zabezpečiť adekvátnu náhradu.

**V.**

**Práva Poskytovateľa**

1. Poskytovateľ má právo:

- v prípade opakovaného či hrubého porušenia poriadku Podujatia (alkohol, cigarety, drogy, agresivita, neslušné správanie a pod.) predčasne ukončiť dieťaťu pobyt na Podujatí, pričom náklady s predčasným ukončením znáša rodič,

- robiť operatívne zmeny programu v priebehu Podujatia, pokiaľ z vážnych dôvodov nie je možné zabezpečiť pôvodne dohodnutý program, avšak v takomto prípade je Poskytovateľ povinný zabezpečiť náhradný program a služby v kvalite a rozsahu pokiaľ možno zhodne k pôvodným podmienkam,

- zrušiť Podujatie v týchto prípadoch:

a) z dôvodu vyššej moci (politické udalosti, extrémne podnebné javy, karanténa, zlyhanie prevádzkyschopnosti zariadenia a pod.)

b) z dôvodu neobsadenosti Podujatia dostatočným počtom účastníkov (do 15 dní pred nástupom),

- zmeniť čas a miesto odchodu na Podujatie a príchodu z Podujatia, o tejto skutočnosti je Poskytovateľ povinný bezodkladne informovať rodiča.

**VI.**

**Poskytovanie zdravotnej starostlivosti**

1. Na zdravotný stav detí bude dohliadať zdravotník.

2. Bežné ochorenie sa rodičovi neoznamuje.

3. Ak dieťa ochorie infekčnou chorobou, alebo jeho ochorenie vyžaduje ležať na lôžku viac ako tri dni, musí sa pobyt dieťaťa na Podujatí ukončiť.

4. Rodič je povinný na svoje náklady choré dieťa z Podujatia prevziať. Ak má dieťa uzatvorené poistenie pre prípad predčasného odchodu z Podujatia zo zdravotného dôvodu, príslušnú čiastku za Podujatie si bude uplatňovať v poisťovni, ak dieťa nie je poistené proti predčasnému odchodu z Podujatia, Poskytovateľ za nevyčerpané služby peniaze nevracia.

5. Ak rodič predčasne ukončí pobyt dieťaťa z iných dôvodov, nemá nárok na vrátenie peňazí z nevyčerpaných služieb.

**VII.**

**Služby**

1. Poskytovateľ zabezpečí ubytovanie, celodenný program, zdravotnú službu a ďalšie služby odsúhlasené rodičom. Uvedené služby sú zahrnuté v cene Podujatia.

**VIII.**

**Cena Podujatia a platobné podmienky**

1. Poskytovateľ je platcom DPH.

2. Cena Podujatia je 499,- Eur (slovom: štyristodeväťdesiatdeväť).

3. Rodič je povinný cenu podujatia uhradiť na základe faktúry vystavenej Poskytovateľom po vyplnení prihlášky na www.kempmladelevy.sk

**IX.**

**Odstúpenie a storno poplatky**

1. Rodič môže odstúpiť od účasti dieťaťa na Podujatí iba písomnou formou, a to odoslaním odstúpenia na emailovú adresu Poskytovateľa, rozhodujúcim je dátum odoslania odstúpenia.

2. Rodič je povinný uhradiť Poskytovateľovi storno poplatok závislý od dňa dátumu odoslania odstúpenia.

3. Storno poplatky sú nasledovné: Odstúpenie odoslané 31 a viac dní pred nástupom dieťaťa na Podujatie: 50 % z ceny Podujatia. Odstúpenie odoslané 30 a menej dní pred nástupom dieťaťa na Podujatie: 100 % z ceny Podujatia.

4. Rodič je oprávnený najneskôr 5 dní pred nástupom dieťaťa na Podujatie oznámiť Poskytovateľovi, že sa Podujatia namiesto prihláseného dieťaťa zúčastní iné dieťa ako jeho náhradník.

**X.**

**Poistenie**

1. Poistenie dieťaťa si zabezpečuje rodič individuálne.

**XI.**

**Záverečné ustanovenia**

1. Právne vzťahy neupravené týmito sa spravujú príslušnými ustanoveniami právnych predpisov platných a účinných na území Slovenskej republiky:

2. Neoddeliteľnou súčasťou týchto Podmienok sú:

- Čestné vyhlásenie o zdravotnej spôsobilosti dieťaťa

- Súhlas so spracovávaním osobných údajov dieťaťa a zverejnením fotografií

V Bratislave dňa 25.01.2024

Work.Fit.Culture. s.r.o.

**Konateľ: Mgr. Juraj Melicháč**

Poskytovateľ